**JOTOVANJA**

(ALTERNACIJA NENEPČANIH SUGLASNIKA SA PREDNJONEPČANIM)

Jotovanje je alternacija nenepčanih suglasnika i sonanata sa prednjonepčanim u vezi sa sonantom *j*. To je fonološka alternacija u kojoj nenepčani suglasnici i sonanti(*d, t, z, s, l, n, b, p, m, v, f*)i zadnjonepčani suglasnici (*k, g, h*) u dodiru sa sonantom *j* daju prednjonepčane suglasnike i sonante *đ, ć, ž, š, lj, nj, č*.

**1.** Jotovanje je u pretežnom dijelu fonološka integracija − dvije foneme (*j* i prethodni glas) zamjenjuje treća. Tako:

a) fonema *j* i prethodna fonema *t* alterniraju sa ***ć***, npr.: *uputiti : upućen (uputi + en → uputj + en), vratiti : vraćen (vrati + en → vratj + en), drvo-drveta : drveće (drvet + je), tele-teleta : teleći (telet + ji)*;

b) fonema *j* i prethodna fonema *d* alterniraju sa ***đ***, npr.: *ograditi : ograđen (ogradi + en → ogradj+en), obraditi : obrađen (obradi + en → obradj + en), brdo : pobrđe (po + brd + je), govedo : goveđi (goved + ji), rijedak : rjeđi (rjed + ji)* itd.:

c) fonema *j* i prethodna fonema *n* alterniraju sa ***nj***, npr.: *othraniti : othranjen (othrani + en → othranj + en), zabraniti : zabranjen (zabrani + en → zabranj + en), grana : granje (gran + je), tanak : tanji (tan + ji)* itd.;

d) fonema *j* i prethodna fonema *l* alterniraju sa ***lj***, npr.: *zamoliti : zamoljen (zamoli + en → zamolj + en), odijeliti : odijeljen (odijeli + en → odijelj + en), dalek : dalji (dal + ji)* itd.;

e) fonema *j* i prethodna fonema *s* alterniraju sa ***š***, npr.: *nositi : nošen (nosi + en →nosj + en), ukrasiti : ukrašen (ukrasi + en → ukrasj + en), visok : viši (vis + ji)* itd.;

f) fonema *j* i prethodna fonema *z* alterniraju sa ***ž***, npr.: *zgaziti : zgažen (zgazi + en → zgazj + en), sniziti : snižen (snizi + en → snizj + en), brz : brži (brz + ji), mrzak : mrži (mrz + ji)* itd.

g) fonema *j*  i prethodna fonema *k*  alterniraju sa ***č***, npr.: *vikati : vičem, skakati : skačem, jak : jači;*

h) fonema *j*  i prethodna fonema *g* alterniraju sa ***ž***, npr.: *strugati : stružem, dug : duži, drag : draži;*

i) fonema *j*  i prethodna fonema *h*  alterniraju sa ***š***, npr.: *mahati : mašem, njihati : njišem, tih : tiši;*

j) fonema *j*  i prethodna fonema *c*  alterniraju sa ***č***, npr.: *klicati : kličem* i sl.

U svome manjem dijelu jotovanje je fonološka supstitucija (zamjena): fonema *j* iza labijala alternira sa *lj*. Labijal u tom slučaju predstavlja glasovni kontekst. Tako:

a) fonema *j* iza foneme *p* alternira sa *lj*, npr.: *kupiti : kupljen (kupi + en → kupj + en), otopiti : otopljen (otopi + en → otopj + en), snop : snoplje (snop+ je), tup : tuplji (tup + ji)* itd.;

b) fonema *j* iza foneme *b* alternira, takođe, sa *lj*, npr.: *zarobiti : zarobljen (zarobi + en → zarobj + en), upotrijebiti : upotrijebljen (upotrebi + en → upotrebj + en), rob : roblje (rob + je), riba : riblji (rib + ji), grub : grublji (grub + ji)* itd.;

c) fonema *j* iza foneme *v* alternira, takođe, sa *lj*, npr.: *uspraviti se: uspravljen (uspravi + en → uspravj + en), popraviti : popravljen (popravi + en → popravj + en), drvo : drvlje (drv + je), krava : kravlji (krav + ji)* itd.;

d) fonema *j* iza foneme *m* alternira, takođe, sa *lj*, npr.: *slomiti se: slomljen (slomi + en → slomj + en), hramati : hramljen (hram + jem)* itd.;

e) fonema *j* iza foneme *f* alternira, takođe, katkad sa *lj*, npr.: *potrefiti: potrefljen (potrefi + en → potrefj + en), šarafiti : šarafljen (šarafi + en → šarafj + en)* itd.

**2.** S obzirom na strukturu fonološke alternacije i uslove gdje se javlja, možemo govoriti o više vrsta jotovanja – o potpunom, djelimičnom i ijekavskom jotovanju. Navedene tri vrste jotovanja se razlikuju prema tome koliko je fonema njima obuhvaćeno. Osim toga, razlikuju se i po starini. Potpuno jotovanje je naslijeđeno is praslovenskog jezika. Djelimično jotovanje se javlja u posljednjim fazama razvitka našeg jezika, a ijekavsko jotovanje počinje tek poslije ijekavske mutacije starog jata.

**Potpuno jotovanje** obuhvata kombinacije *j* sa svim nepalatalnim suglasnicima i sonantima *l, n, m, v* : *pobijediti : pobijeđen, okruniti : okrunjen, skratiti : skraćen, spaliti, spaljen, nositi : nošen, voziti : vožen, zarobiti : zarobljen, kupiti : kupljen, slomiti : slomljen, slaviti : slavljen.*

Potpuno jotovanje, koje obuhvata i najveći broj glasova, javlja se u sljedećim morfološkim pozicijama:

a) u komparativu pridjeva kada u dodir dođu fonema *j* iz nastavka i odgovarajući konsonant na kraju osnove, npr.: *mlad : mlađi (mlad + ji), brz : brži (brz + ji), grub : grublji (grub + ji)* itd.;

b) u dodiru krajnjeg osnovinskog *i* (koje alternira sa *j*) i konsonanta ispred njega, ako se nađe ispred nastavja *-en* za trpni pridjev: *skratiti : skraćen (skrati + en → skratj + en), unaprijediti : unaprijeđen (unaprijedi + en → unaprijedj + en), polomiti : polomljen (polomi + en → polomj + en), upotrijebiti : upotrijebljen (upotrijebi + en →upotrijebj + e)* itd.;

c) u imperfektu glagola sa osnovom na *-i-* dolazi do iste alternacije, npr.: *mlatiti : mlaćah-mlaćaše (mlati + ah → mlatj + ah), graditi : građah-građaše (gradi + ah → gradj + ah), nositi : nošah, voziti : vožah, kupiti : kupljah, lomiti : lomljah* itd.;

d) u prezentu glagola sa nastavkom *-jem*, *-ješ* itd., npr.: *pisati : pišem, skitati : skićem, siktati : sikćem, hramati : hramljem, preživati : preživljem* itd.;

e) kod glagola izvedenih od osnova na *-i-* pomoću nastavaka *-ati, -ivati* i *-avati*, npr.: *ispuniti : ispunjati, navratiti : navraćati, ispraviti : ispravljati, skratiti : skraćivati, zbuniti : zbunjivati, utvrditi : utvrđivati, unaprijediti : unapređivati, pozajmiti : pozajmljivati, zaljubiti se : zaljubljivati se , opčiniti : opčinjavati, odroditi se : odrođavati se, upotrijebiti : upotrebljavati* itd.

**Djelimično jotovanje**se tiče izvjesnog broja nepalatalnih suglasnika, dok drugi ostaju pored *j* nezahvaćeni alternacijom: *prut : pruće, brdo : pobrđe, trn : trnje, zelen : zelje, snop : snoplje, grm : grmlje,* ali *iver : iverje, klas : klasje*. Djelimično jotovanje se prema regionalnom prostiranju naziva i štokavskim jotovanjem. Uže je od potpunog jotovanja po tome koje sve foneme obuhvata. Naime, ova alternacija je isključena kod kombinacija *sj, zj* i *rj*. Javlja se u sljedećim morfološkim pozicijama:

a) između konsonanta osnove i nastavka *-ju* imenica ženskog roda na konsonant, npr.: *so : solju, zapovijed : zapovijeđu, zelen : zelenju, zob : zob : zoblju, krv : krvlju* itd.;

b) između konsonanta osnove i nastavka *-je* za tvorbu zbirnih imenica, npr.: *grana : granje, kamen : kamenje, zelen : zelje, prut : pruće, drvo-drveta : drveće, cvijet : cvijeće, pisanje (pisan + je), buđenje (buđen + je), raspeće (raspet + je), uginuće (uginut + je)*;

c) između konsonanta osnove i nastavka *-ji* za tvorbu prisvojnih pridjeva, npr.: *krava : kravlji, bivo : bivolji, tele-teleta : teleći* itd.

**Ijekavsko jotovanje**se javlja u svim pozicijama kada se nađu u dodiru fonema *j* od *je* i foneme d, t, z, s, *n, l*, npr.: *đevojka, đed, ćerati, polećeti, iźesti, iźelica, śekira, śever, Njemica, njegovati, njedra, snježan, nježan, nježnost, koljeno, pokoljenje, boljeti, voljeti, ljeto, ljepota* itd. Dake, ovo jotovanje je obuhvatilo konsonante *d, t, z, s* i sonante *n* i *l*.

Ijekavsko jotovanje labijala *b, p, m* i *v* je prisutno samo u pojedinim crnogorskim govorima. Stoga oblici kao što su *blježati, obljesiti, pljesma, trpljeti, mljera, mljesto, vljera, življeti* itd. predstavljaju dijalektizme. Umjesto njih treba bijležiti nejotovane oblike tipa *bježati, objesiti, pjesma, trpjeti, mjera, mjesto, vjera, živjeti* itd. kao jedino ispravne. Dakle, u crnogorskom jeziku se ne jotuju usneni suglasnici ispred *je* od starog kratkog jata.

U crnogorskom jeziku se, takođe, ne jotuju ni završni nenepčani suglasnici prefiksa koji se pri slaganju riječi nađu ispred prednjonepčanog sonanta *j*, npr.: *razjedinit, sjediniti, nadjačati, katjon, konjugacija, objaviti, objediniti* itd. Tome je uzrok psihološka (značenjska) granica među djelovima riječi, koja doprinosi i stvaranju izvjesne pauze u izgovoru između djelova tih riječi, ili strano porijeklo riječi (*injekcija, konjugacija*).

KONSONANTSKI SKUPOVI *ST* I *ZD*

**Jotovanje** konsonantskih skupova ***st***i ***zd***drukčije je u principu kod potpunog, a drukčije kod djelimičnog jotovanja.

1. U prvom tipu alternacija nalazimo *st : št* i *zd : žd*, npr.: *oprostiti : oprošten, opraštati, namjestiti : namješten, namještati, prekrstiti : prekršten, prekrštati, ugnjezditi : ugnježden, obrazditi : obražden* itd.

2. Pri alternaciji drugog tipa rezultati su usaglašeni sa tonalitetskim alternacijama *ć, đ : s/š, z/ ž*, pa se u tim prilikama javlja skupna alternacija *st : šć* i *zd : žđ*, npr.: *list : lišće, mast : mašću, čast : čašću, milost : milošću, grozd : grožđe, gvozd : gvožđe* itd.

3. Ova razlika, međutim, nije morfološki dosljedna, već se u nekim pozicijama potpunog jotovanja javlja, takođe, alternacija usaglašena sa drugim tipom. Tako pored navedenih primjera, nalazimo takođe i:

a) u komparativu pridjeva, npr.: *čest : češći* (a ne *češti*), *gust : gušći* (a ne *gušti*) itd.;

b) u trpnom pridjevu pominjanih glagola, npr.: *iskoristiti : iskorišćen* (pored *iskorišten*), *ovlastiti : ovlašćen* (pored *ovlašten*)*, počastiti : počašćen* (a ne *počašten*) itd.;

c) u imperfektu istih glagola, npr.: *častiti : čašćah, postiti : pošćah, krstiti : kršćah* (i *krštah*) itd.;

d) u izvođenju glagola prema pominjanim osnovama, npr.: *iskoristiti : iskorišćavati* (i *iskorištavati*), *iskorišćivati, obrazditi : obražđivati, ugnijezditi se : ugnježđivati se* itd.